Diari Oficial de la Generalitat Valenciana


Sumari del DOGV 8623, del 29-08-2019 (2019/7484)

Notificació de la sentència dictada en el procediment de guarda i custòdia número 563/2017.
-------------------------------------------------------------------------------------------

### Dades del document

Número de DOGV
:   8623

Data del DOGV
:   29-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/7484


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 563/2017. [2019/7484]  
Part demandant: Encarnación Teruel Doñate.  
Part demandada: Juan José Navarro Armengol.  
Sobre guarda, custòdia o aliments de fills menors no matrimonials no consensuats.  
En el judici de referència s'ha dictat la resolució el text literal de la qual és el següent:  
  
«Dispositiva  
Estime la demanda interposada i he d'establir les següents mesures en interés de la filla menor:  
1r. La filla menor queda sotmesa a la pàtria potestat de tots dos progenitors.  
L'exercici conjunt de la pàtria potestat implica la participació de tots dos progenitors en totes les decisions rellevants que afecten la seua filla, especialment en l'àmbit educatiu, sanitari, religiós i social.  
Per això, tots dos hauran d'intervindre necessàriament en l'elecció o canvi de centre o model educatiu o activitats extraescolars que calga realitzar; en l'autorització de qualsevol intervenció quirúrgica, tractament mèdic no banal o tractament psicològic, tant si comporta alguna despesa com si està cobert pel sistema públic de sanitat o per alguna assegurança privada, sempre que no siga suficient el mer consentiment del menor; en la decisió sobre la realització o no d'un acte religiós o social rellevant, així com en la manera de dur-lo a terme, sense que sobre aquest tema tinga prioritat el progenitor amb qui es trobara la menor en el moment de ser realitzat; en el canvi de domicili, sempre que siga rellevant, en el sentit de dificultar o impedir el compliment del règim de visites vigent, i en l'autorització per a l'eixida del territori nacional.  
A falta d'acord, haurà de sotmetre's la decisió a l'autoritat judicial corresponent promovent un expedient de jurisdicció voluntària per desacord en l'exercici conjunt de la pàtria potestat, conforme amb les previsions de l'article 156 del Codi Civil.  
No obstant això, el progenitor que es trobe en companyia de la filla podrà adoptar decisions respecte a això, sense prèvia consulta a l'altre progenitor, en els casos en què hi haja una situació d'urgència o es tracte de qüestions poc transcendents o rutinàries, que en el transcurs normal de la vida amb un menor poden produir-se.  
Tots dos progenitors tenen el deure d'informar-se, mútuament, de totes les qüestions rellevants que afecten la filla, sempre que el coneixement d'aquelles no el puga obtindre per si mateix el progenitor que no estiga en companyia de la menor en el moment en què aquelles es produïsquen (per exemple, malaltia), la qual cosa no succeeix en el cas de qüestions escolars, extraescolars o mèdiques ordinàries, entre d'altres, en les quals els professionals que s'ocupen dels menors tenen l'obligació de subministrar, tant al pare com a la mare, qualsevol informació que els sol·liciten sobre la filla, per ser tots dos titulars de la pàtria potestat d'aquella.  
2n. S'atribueix a la mare la guarda i custòdia de la filla menor.  
3r. Es fixa a favor del pare el següent règim de visites.  
A) Durant els períodes no vacacionals:  
- Caps de setmana alterns, des del divendres a l'eixida del centre escolar fins al diumenge a les 20 hores, i recollida del centre escolar (o del domicili matern, si es tracta d'un dia en què la menor no acudeix al centre escolar) i reintegrada al domicili matern.  
Els ponts escolars i els festius immediatament anteriors o posteriors al cap de setmana s'entendran units a aquest, i correspondran al progenitor que gaudisca del cap de setmana.  
B) Durant els períodes vacacionals:  
- Vacances d'estiu. Els anys parells: des de l'últim dia lectiu anterior a les vacances, a les 20.00 hores, fins al 30 de juny, a les 20.00 hores, amb la mare; des d'aquesta hora fins al 15 de juliol, a les 20.00 hores, amb el pare; des d'aquest moment al 31 de juliol, a les 20.00 hores, amb la mare; des de llavors al 15 d'agost, a les 20.00 hores, amb el pare, i passarà a estar amb la mare fins al 31 d'agost, a les 20.00 hores, i, finalment, amb el pare des de llavors fins al dia anterior al començament del curs escolar, a les 20.00 hores. Els anys imparells s'invertirà l'ordre.  
- Nadal. Anys parells: de l'últim dia lectiu anterior a aquestes vacances, a les 20.00 hores, fins al 30 de desembre, a les 20.00 hores, amb la mare; des de llavors fins a l'últim dia vacacional de Nadal, a les 20.00, hores amb el pare. Els anys imparells, al contrari.  
- Setmana Santa. Durant el període vacacional de Setmana Santa, compresos des de les 20.00 hores de l'últim dia lectiu fins a les 20.00 hores del dia anterior al primer dia lectiu, segons el calendari escolar de la localitat en què es trobe escolaritzat el menor, cada progenitor estarà amb el menor la meitat del període.  
La primera meitat s'inicia a les 20.00 hores de l'últim dia lectiu i finalitza a les 20.00 hores d'aquell dia que possibilite que el número de pernoctacions de què gaudeix cada progenitor siga el mateix (si no fora possible perquè el nombre de dies no lectius era imparell, la primera meitat tindrà una pernoctació més), i la segona meitat s'inicia des d'aquell moment fins a les 20.00 hores de l'últim dia lectiu. En cas de desacord per a determinar la meitat que gaudeix cada progenitor, el pare gaudirà de la primera els anys parells i de la segona els anys imparells, mentre que la mare gaudirà de la segona els anys parells i de la primera meitat els anys imparells.  
Aquest règim vacacional s'entendrà sense perjudici de l'assistència de la menor a campaments, cursos d'estiu o a l'estranger o similar; en aquest cas es dividirà el període vacacional restant per meitat en funció d'aquestes activitats, en el sentit altern indicat.  
Els períodes vacacionals interrompran el règim ordinari de visites de caps de setmana, i correspondrà el primer cap de setmana posterior al període vacacional al progenitor que no haja tingut el menor durant l'últim període vacacional.  
La recollida de la menor durant els períodes vacacionals haurà de realitzar-se pel progenitor que iniciarà el gaudi de la seua meitat vacacional o en reiniciarà la custòdia, personalment o per la persona de confiança en qui delegue, en el domicili de l'altre progenitor.  
C) Disposicions comunes a tots dos períodes.  
Quant als dies especials, amb independència del progenitor al qual li corresponguera el dia d'acord amb el règim de visites anteriorment exposat, el Dia del Pare, el Dia de la Mare i l'aniversari de cada progenitor, correspondrà al progenitor de què es tracte, en horari d'11.00 hores (des de l'eixida del col·legi, si és dia lectiu) a les 20.00 hores. El dia de l'aniversari del menor, el pare estarà en la seua companyia des de les 11.00 hores (des de l'eixida del col·legi/institut, si és un dia lectiu) fins a les 20.00 hores els anys parells i la mare els anys imparells.  
  
El menor, amb independència del règim establit i llevat que pertorbe greument activitats prèviament programades d'especial importància (com ara viatges, esdeveniments familiars similars o altres actes d'especial transcendència), podrà gaudir de qualsevol celebració familiar de transcendència (com ara noces, batejos, comunions, aniversaris especials i esdeveniments de similar transcendència) en companyia del progenitor de la línia familiar del qual es tracte; per a això, aquest haurà de preavisar l'altre progenitor, per correu electrònic, burofax o un altre mitjà que en permeta la constància, amb una antelació mínima de quinze dies, i quedarà en la seua companyia, si es tracta d'una celebració que incloga menjar, des de les 20.00 hores del dia anterior fins a les 20.00 hores del dia de la celebració, i si es tracta d'una celebració que incloga berenar o sopar, des de les 16.00 hores del dia de la celebració fins a les 16.00 hores de l'endemà o fins a l'entrada al centre escolar, si fora lectiu. S'entendrà que l'altre progenitor hi consent si no mostra oposició en els deu dies següents a la comunicació. En cas de desacord entre les parts sobre la naturalesa de l'esdeveniment o sobre si acudir a l'acte suposa o no pertorbació greu de les seues activitats, haurà de sotmetre's la decisió a l'autoritat judicial corresponent promovent un expedient de jurisdicció voluntària per desacord en l'exercici conjunt de la pàtria potestat, conforme amb les previsions de l'article 156 del Codi Civil.  
  
Cada progenitor haurà d'entregar al contrari, juntament amb el menor, documentació relativa a aquest que poguera necessitar durant l'estada amb aquest, com ara DNI, passaport, targeta sanitària, etc., així com la medicació que, si escau, necessite.  
Tots dos progenitors facilitaran la comunicació telefònica, postal o telemàtica del menor amb el progenitor que no el tinga en la seua companyia, i aquest haurà de respectar, en tot cas, els horaris de descans i estudi de la menor.  
En cas de malaltia, haurà de ser posat en coneixement de l'altre progenitor, i el que no es trobe en la companyia de la menor podrà visitar-la en el domicili de l'altre, avisant amb la deguda antelació i preservant la intimitat d'aquest progenitor. En cas d'hospitalització, tots dos progenitors podran estar en companyia del menor, des de les 9.00 hores del matí fins a les 20.00 hores en l'horari que desitgen, i haurà de pernoctar amb la menor, si no hi ha acord, el progenitor a qui li corresponga estar amb el menor. En cas que el menor tinguera restringides les visites per estar en l'UCI o en un altre servei amb visites limitades, tots dos pares s'alternaren en les vistes.  
4t. S'assenyala la quantitat de dos-cents vint euros (220 ?) mensuals en concepte d'aliments en favor de la filla menor, quantitat que el pare ingressarà els cinc primers dies de cada mes en el compte que designe la mare, que s'actualitzarà anualment conforme amb les variacions de l'índex de preus al consum, i haurà d'abonar cada progenitor el 50 % de les despeses extraordinàries que puga ocasionar la menor, sense incloure les despeses de col·legi entre aquestes despeses. La primera mensualitat per a abonar serà la corresponent a març de 2017.  
A l'efecte d'evitar futures discrepàncies entre els progenitors, ha d'indicar-se que la pensió alimentària cobreix exclusivament les necessitats bàsiques ordinàries i normals dels fills assenyalades en l'article 142 del Codi Civil, en relació amb l'article 154 del Codi Civil, és a dir, tot allò que cal per al manteniment, habitació, vestit, assistència mèdica, educació i instrucció i, en definitiva, formació integral, tot això entés d'acord amb l'estatus familiar.  
Les despeses extraordinàries integren també l'obligació alimentària, però naixen de necessitats dels fills de naturalesa excepcional, són eventuals i difícilment previsibles, raó per la qual no poden incloure's en la pensió ordinària, alhora que no poden ser costejats per un únic progenitor sense desequilibrar en el seu perjudici l'equivalència de les seues respectives contribucions. Això no significa que haja de ser sempre imprescindibles i necessaris (cadira de rodes, elements ortopèdics, assistència de terceres persones en cas de malaltia, etc.); és possible també que siguen accessoris (operacions quirúrgiques en centres privats, encara que estiguen cobertes per la Seguretat Social, etc.), o simplement complementaris (viatges d'estudis, classes particulars, etc.)  
  
Quant a les activitats extraescolars o d'oci, de caràcter no necessari o no recomanades, com ara reforç pel col·legi o per prescripció o consell mèdic o psicològic, els cursos a l'estranger o en una altra localitat diferent de la del domicili de la filla o el cost d'universitats privades, només s'haurà d'assumir el 50 %, de les que es realitzen per comú acord entre els progenitors; en cas contrari seran assumides quant al pagament per aquell que haja decidit la realització d'aquesta activitat.  
  
En tot cas, les despeses extraordinàries que no tinguen caràcter urgent hauran de ser consentides per tots dos progenitors, entenent-se que el contrari consent en la realització de la despesa quan, notificada la intenció de realitzar-la i assumir-ne l'import, amb els documents corresponents, per qualsevol mitjà fefaent, deixe transcórrer el termini de deu dies sense mostrar-hi oposició.  
En cas d'oposició expressa del progenitor consultat a la realització de l'activitat/acte, la realització d'aquest requerirà l'autorització judicial, la qual podrà obtindre's, si escau, a través del corresponent expedient de jurisdicció voluntària per desacord en l'exercici conjunt de la pàtria potestat, en el qual s'atorgarà la facultat de decidir a un dels progenitors (art. 156 C. C.).  
En cas d'oposició del progenitor consultat a l'assumpció de la meitat del cost de l'activitat/acte, la reclamació judicial d'aquell requerirà el reconeixement de la despesa com a extraordinària, el qual podrà obtindre's, si escau, a través del corresponent procediment de reconeixement de l'article 776.4 de la Llei d'enjudiciament civil.  
5é. No s'aprecien motius per a imposar les costes processals a cap dels litigants.  
Notifiqueu l'anterior resolució a les parts i feu-los saber que és susceptible de recurs d'apel·lació. El recurs haurà d'interposar-se per escrit en el termini de vint dies hàbils comptats a partir de l'endemà de la notificació, i que és necessària la prèvia consignació de 50 euros en el compte de consignacions i depòsits d'aquest jutjat, i que sense aquest requisit no s'admetrà a tràmit el recurs (disposició addicional 15a de l'LOPJ modificada per la Llei orgànica 1/2009 de 03.11.2009).  
  
Aquesta és la meua sentència, que pronuncie, mane i signe.»  
Publicació: donada i publicada va ser l'anterior sentència, i es va publicar en la manera prevista en l'article 212 de la Llei d'enjudiciament civil. En done fe.  
Atés que es desconeix el domicili o la residència actual de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de sentència.  
  
  
Elx, 19 de juny de 2019.- El lletrat de l'Administració de justícia: Jesús Larrosa Abellán.